Naturvernforbundet i Ávjovárri – Årsmelding 2024-2025

Også dette året har det beklageligvis vært nokså lite aktivitet i lokallaget.

Styret
På årsmøtet 16.03.2024 blei det valgt følgende styre:
Leder: Piera Jovnna Somby (til 2025)
Sekretær: Ellen Marie Jensen (til 2026)
Styremedlem: Johannes Mathis Anti (til 2026)

Styremedlem: Klemet Johansen Hætta (til 2026)
Varamedlem: Elias Paul Danielsen (til 2025)

Varamedlem: Risten Biret Elle Eira (til 2026)

Det er avholdt 4 styremøter og et medlemsmøte. styreleder har deltatt på to vindkraft seminarer, i Olderfjord og i Karasjok.

Deltaking i Naturvernforbundet på fylkes- og landsplan
Lokallagsårsmøtet valgte den forrige perioden leder som delegat til landsmøtetmøtet 2024 som ble arrangert i Trondheim i tiden 8.-10. november.

Medlemmer av vårt lokallag som i perioden hatt følgende verv:
Berit Marie Eira er medlem av Samepolitisk råd.
Inga Marie Nymo Riseth er vara til fylkesstyret.

Svein Lund er medlem i gruveutvalget.

Årsplanen 24/25

Det blei ikke vedtatt noen årsplan på årsmøtet. Styret fikk i mandat å lage årsplan, men har ikke gjort det.

Kommuneplanen for Guovdageaidnu/Kautokeino

Vi har kommet med en utalelse til kommuneplanen.

Gruvesaker
Flere selskaper har vært på offensiven siste året for å skaffe seg rettigheter i Guovdageaidnu og Kárášjohka og for å drive leiting. Arctic Minerals har fårr utvida sine rettigheter i Biedjovággi, Kingsrose har leita fra lufta i Guovdageaidnu og Kárášjohka, og Aurum har sikra seg nye rettigheter i Guovdageaidnu.
Lokallagets sekretær Ellen Marie Jensen representerte oss sammen med flere av våre medlemmer som var på to Kingsrose arrangementer, i Kautokeino og i Karasjok.

Meahcceguovddáš har arrangert åpent møte om mineralleiting og noen av oss deltok på dette.

Det har skjedd store endringer siste året med Nussir, som er kjøpt opp av kanadiske Blue Moon. Vi følger med på saka og er klare for å delta om det blir nye møter og aksjoner. Vår tidligere bevilgning til søksmål fra rbd. 22 Fiettar er ennå ikke utbetalt, i påvente av søksmål. .

Vindkraft
Leder i lokallaget var og deltok i Porsanger for å vise sin motstand mot vindkraftplanene midt i samisk reinbeiteområde i Seiddeduottar/Skarberget i februar 2024.

Videre så har vi deltatt i kampen mot vindkraftutbygging, særlig i forhold til vindkraftplaner i Porsanger og Nordkapp, som vil ramme reindrifta i Karasjok. Noen av våre medlemmer har deltatt på kartleggingsaksjon og bildedokumentasjon for Sieiddeduottar. Leder har representert lokallaget på åpne møter i Olderfjord og Karasjok.

Klesbyttedag

Det ble ikke gjennomført klesbyttedag i Guovdageaidnu/Kautokeino sist år

Natursenter og Senter for natur, kultur og verdensarv

Flere av våre medlemmer er styremedlemmer i Meahcceguovddáš og har deltatt aktivt i dette arbeidet. Forprosjektet om felles senter for natur, kultur og verdensarv er avslutta, men hovedprosjekt er ennå ikke påbegynt.

Forholdet til Naturvernforbundet i Finnmark
Det dårlige forholdet i forrige periodet som vi hadde til fylkeslaget har bedret seg betraktelig, og det oppleves at den konflikten som har vært er løst og det er en adskillig bedre kommunikasjon og kontakt mellom fylkesstyret og vårt lokallag.

Forholdet til Naturvernforbundet sentralt
Vi hadde noe kontakt med Naturvernforbundet sentralt, både leder, generalsekretær og andre i sekretariatet i den forrige perioden som forsøk på å løse den konflikten som den gang var, men i denne inneværende perioden har ikke dette vært nødvendig.

Regionsekretær for Nord-Norge
Regionsekretæren var en god støtte den forrigeperioden for vårt lokallag, særlig når vi ikke kunne samarbeide med fylkeslaget i forrige periode. Denne stillingen som regionsekretær ble avskaffa i den forrige perioden og ble erstatta med fylkessekretærer i deltidsstilling. Vi i vårt lokallag ga dengang klart uttrykk for at vi ønska at regionsekretæren skulle fortsette. Men i inneværende periode har vi ikke hatt noen besøk, bortsett fra at leder i lokallaget har fått litt hjelp fra regionsekretæren.

Medlemssituasjonen
Vi har pr. 01.03.2025 60 medlemmer. Det er en betraktelig fremgang i medlemstallet det siste året.

Økonomi
Lokallaget betalte flybilletten slik at leder fikk mulighet til å delta på Naturvernforbundet sitt landsmøte 2024 som ble arrangert i Trondheim i november. Vi har nå ca. 7100 kr. på konto og under siste styremøte vedtok vi å støtte Natur og Ungdom sin motstandsaksjon mot elektrifisering av Melkøya med beløpet 2500,-